ગત વર્ષે બ્લૂ વ્હેલ નામની એક ચેલેન્જ ગેમે દુનિયાભરમાં અનેક લોકોનાં જીવ લીધા હતા. આ ગેમમાં લોકોને પોતાના શરીરને ઈજા પહોંચાડવા માટે અલગ અલગ ચેલેન્જ આપવામાં આવતી હતી. ગેમના અંતિમ સ્ટેજમાં યુઝરને આપઘાત કરવા માટે કહેવામાં આવતું હતું. ભારત સરકારે આ ગેમ પર પ્રતબિંધ મૂકી દીધો હતો. બીજી જ આવી એક ગેમ પોકેમોન ગોએ પણ દુનિયાભરના લોકોને ખૂબ ઘેલું લગાડ્યું હતું. એટલે સુધી કે લોકો અડધી રાત્રે પણ મોબાઇલ લઈને રસ્તાઓ પર પોકેમોને શોધતા જોવા મળ્યા હતા. આજકાલ આવી જ એક ખતરનાક ચેલેન્જે લોકોને ઘેલું લગાડ્યું છે. લોકો તેને કીકી ચેલેન્જ કરી રહ્યા છે. ગુજરાત પોલીસે એક ટ્વિટ કરીને લોકોને આવી કોઇ ચેલન્જમાં ભાગ ન લેવાનું જણાવ્યું છે.